mteb/NusaParagraphTopicClassification huggingface dataset:
Keseluruhannye Taman Tebet Eco Park emang memuaskan, kaga mengecewakan sih udeh jalan-jalan kemari. Perlu diperhatiin kalo maen kemari tuh mending bawa makanan sendiri dari rumah, karna kalo mau beli jajanan tuh muternye jauh. Sekitaran taman tuh kaga ada tukang dangan nyang dibolehin mangkal, nah nyang kudu banget di bawa snediri tuh aer putih. Kebanyang kan kalo kite muter-muter taman nyang segitu gedenye tapi kaga bawa minum apa kaga seret. Kebijakan ini sih aye dukung soalnye kalo mau lingkungan taman rapi emang kaga boleh deh tuh ada tukang jualan keliling. Kebayang pan kalo dibolehin tuh tukang jualan bebas berkeliaran di dalem, bisa-bisa sampah numpuk tuh di dalem taman. Buat pengunjung dah sama-sama kite jaga apa nyang udeh disiapin pemerintahan karna kan kapan lagi bisa rekreasi di tengah kota tapi kaga pake dipungut biaya.
Pan aye seneng tuh liat orang lada nari saman, teryate kostum nya dipake kalo mau mentas tuh harus dipersipi dulu. Nyang perlu dipersiapin kalo mao nari Saman tuh baju. Baju dari tarian sama ini terdiri dari beberapa bagian. Pertama, ade nyang namanye Bulu Teleng, Bulu Teleng itu sebenernye kain sulam yang warnanye item, kaen ini tuh digunainnye di kepala, gunanye buat nutupin kepala. Buat nari Saman, celana ama baju nyang kite pake tuh mesti busana khas gayo nyang namanye kerawang. Terus di bagian celana kite kasih sarung, nah jangan lupa pake stagen biar bajunye kaga kendor. Terakhir, kasih dah tuh iket pinggang.
Berlibur ke puncak udeh merupakan kedemenannye orang orang, khususnye warga Jakarta pasti kalo libur bentaran aje, pade larinye ke puncak. Cuacanye yang ajib, pemandangannye yang cakep dan suasananye yang enak bikin betah orang orang yang pade kesono. Nginep di puncak kalo ramean asiknye nyewa villa yang pemandangannye ajib, abis ntu jangan lupa dah bekel ganyeman bejibun biar asik ngegaresnye, karena cuaca dingin pasti bikin kite bawaannye laper terus. Pernah nginep di villa yang bagus banget pemandangannye, villanye luas, ada kolam renang pokoknye bareng keluarga ramean jadi makin seru dah. Pas kesono juga makin seru karena kite beli kambing buat bikin kambing guling, abis ntu juga beli jagung, baso, sosis buat dibakar juga jadi makin seru dah ngegaresnye.
Kalo emak ame nyai dirumah udeh paling bingung dah kalo ude rencanain masak buat makan sehari-hari. nah hari eni ane liat babe ude motong entog tuh kayanye buat lauk makan eni hari, kate emak mau dibikin entog bumbu ijo pedes, keliatannye enak banget sih daging entognye montok banget apelagi dimakan pake nasi putih anget, cuman gatau kenape dagingnye masih kerasa alot, eni lantaran emak ane masaknye cume pake dandang biase bukan pake panci presto, mestinye kalo mau ntu daging empuk mrotol bisa pake panci serbaguna presto, ude buat daging cepet mateng tekstur dagingnye juga ga akan berubah, tambahan bumbunye juga lebih ngeresep kedagingnye
Kalo ude mulai masuk liburan sekolah, babe ame enya aye suka baget buat bawa kite ngelayap jalan keluar kote jakarte. Pegimane kaga kedemenan, aye ame abang mpok ane ngerasa kegirangan. Kalo ngomongin jarak pantai ame rumah aye emang lumayanan jauhnye, kite kudu bemobilan 5 jam perjalanan pke mobil. Babe aye mutusin buat berangkat tengah malem jeput, jadi pas ude pagi hari kite ude sampe di pantai. Perjalanannye emang lumayanan capek, tapi sepadan dah ame pemandangan pantai nyang cakep kalo ude pagi hari. Pasir putih nyang ngampar luas banget apelagi air pantai nyang bening, jadi buat liburan aye ame keluarge jadi bikin girang banget. Bukan cuman ntu, pas pagi ari babe memutusin buat bangun tenda. Kite sengaja dah tuh ngebawa tenda buat tempat rebahan buat bentaran waktu lagi ade di pantai. Semue keluarga ane demen banget maen air dipantai, apelagi enya aye bawa perabotan perang buat ngebakar ikan Nikmatin waktu bebarengan ame enyak babe ame abang mpok ane buat lalancongan ane makin kerasa berhaga bangat.
Elu tau kan ye, kalo Indonesia entu beken bener sama wilayahnye yang luas dan aneka hayatinye yang beragam? Nah pastinye karena wilayah yang luas, akhirnye lahirlah keberagaman budaya juga, dari Sabang sampe Merauke. Bisa dikate tiap daerah di Indonesia entu ade kebudayaan yang berbeda. Bahkan, di tiap-tiap daerahnye pun juga ade aneka karakteristik, kepercayaan, dan kebiasaan budaya yang beraneka ragam. Beberape budaya yang ade di Indonesia entu misalnye upacara adat, kesenian tari, seni bela diri, dan kesenian musik. Abis entu, kalo contoh dari upacara adat di Indonesia salah satunye adalah Kasada. Kasada entu upacara adat yang asalnye dari Jawa Timur. Tradisi Kasada biasanye entu dilakuin oleh Suku Tengger yang beragama Hindu. Pade upacara ini, biasanye Suku Tengger bakalan ngelemparin sesajen yang isinye buah, hasil ternak, dan bahkan duit ke kawah Gunung Bromo. Entu upacara dilaksainain tujuannye sebagai bentuk mohon ampun dari Brahmana atau Dewa Pencipta.
Abis ngebahas kue-kuean, buat yang datengnya siangan, di sekitar Pasar Senen Lama juga ada makanan yang mayan berat. Makanan itu Bakmi Koneng Ani. Kata-kata orang-orang yang pernah makan, sih, katanya Bakmi Koneng Ani enak banget. Yang paling enak katanya itu pangsitnya yang pake isian daging ayam giling ama ebi. Buat yang suka pedes, bakmi di toko ini nyediain sambel-sambelan. Ada sambel giling, sambel botolan, ama sambel lampung. Nah, yang bikin istimewa ama aromanya yang wangi banget, katanya sambel lampung itu dibikin sendiri ama pedagangnya. Uniknya lagi, ternyata Bakmi Koneng Ani ini warna eminya kuning. Cuma bayar 25 rebu, pembeli bisa nyantap emi pake kuah yang di atasnya ditaburin daun bawang, pangsit, saos, ama sambel lampung yang dibikinnya itu.
Kite pan udeh tau nih, kalo keris tuh kaga cuma dibuat senjata tapu juga dianggep barang nyang punya kekuatan supranatural. Karena ntu, ada kegiatan mandiin keris pas malem satu suro. Acara ini tuh adanye di daerah Jawa, nah ada upacaranye tuh sebelom keris dimandiin. Keris nyang dimandiin juga buka keris sembarang, keris nyang udeh ribuan taun trus dianggepnye punya kekuatan. Kegiatan ini tuh udah ade sejak ratusan taun nyang lalu, nah keturunannye ampe saat ini tuh masih ngelanjutin warisan budayanye. Tradisi ini tuh biasanye dilakuin di keraton trus juga nyang mandiin bukan orang sembarangan. Sebagai oran Indonesia ya kite cukup menghargai warisan budaya nyang udeh dikenalin dari dulu, dan untungnye masih ada nyang ngelestariin.
Kalo diperhatiin nih, jajajan yang ade di depan sekolahan tuh kaga ada yang sehat. Ada yang jual minuman warna-warni yang kite gatau tuh warna yang dipake dari mana asalnye. Belon lagi manisnye, kita gatau pake pemanis dari gula asli apa pake sitrun tuh yang biasa kita denger diberita. Nah ade lagi makanan yang digoreng terus dikasih bubuk yang macem-macem rasanye, kite gatau tuh bumbu sehat apa kagak. Bise kebayang kan kalo tuh makanan dikonsumsi tiap hari trus masuk ke badan, bise rusak tuh organ-organ di dalem tubuh kite. Jadi mesti hati-hati banget ye jaman sekarang ini kalo mau beli jajan, mending diliat-liat dulu, syukur-syukur kalo mao bikin ndiri di rumah jadi lebih sehat lagi kan.
Ade deskripsi dari hal-hal yang katenye merupakan ciri-ciri dari orang-orang pade saat jaman bercocok tanem. Pertama, katenye mereka mampu sediain badogan dan ngawetinnye. Kedua, orang-orang di entu jaman udeh kenal cara nenun. Buktinye adalah ade gerabah yang ditemuin dalem bentuk udeh dihias pake pola tenunan. Ketiga, laksanain perdagangan secara barter. Keempat, orang-orang juga udeh kenal ngias dan hal entu karena ade gelang yang ditemuin dan dibikin dari batu yang cantik. Entu die deskripsi dari beberape ciri-ciri. Sebetulnye masih ade ciri-ciri laen dari orang-orang di jaman bercocok tanem. Elu bisa cari tau lebih lanjut ye terkait kehidupan orang-orang pas jaman bercocok tanem.
Biasanya, orang akan mengisi waktu siang hari dengan menonton film, mengobrol, atau bersosmed ria. Tapi saya memilih untuk jogging, dan orang-orang memandang nanar kepada saya. Orang-orang nggak pernah lari apa ya. Meski sepenglihatanku mereka tidak ngomongin saya, tapi dari sorot matanya itu seolah ingin memulai gosip dengan teman sebelah rumahnya. “Jeng, si Anu aneh banget ya, masa siang bolong begini lari-lari di jalan.” Barangkali itu awal mula pembuka obrolan mereka sampai kemudian menjurus kepada mengobrolkan ibu-ibu yang belum bayar uang arisan. Tapi namanya juga orang Indonesia, susah kalau nggak komentar miring terhadap hal apapun. Selama saya rutin jogging, banyak orang memberikan komentar miring dan nyeleneh terhadap kegiatan yang saya lakukan. Kok bisa olahraga aja dijulidin? Ya bisa. Rumah tangga orang aja diurusin, apalagi olahraga.
Selepas nikah aye tuh bingung mao lanjut kerja apa gimana, apalagi pas ngurus anak kayanya tuh kaga tega banget liat anak tuh di pegang ama orang laen. Udah gitu juga kan di rumah kaga ada sodara nyang nemenin takutnye kaya diberita-berita nyang anaknyr tuh disiksa. Akhirnye aye mutusin buat full jadi ibu rumah tangga, awal-awal si resep ya karna tiap hari kerja tapi sekarang malah di rumah aja, tapi teryata di rumab tuh lebih cape dari kerja kantoran. Ngurus anak ama rumah itu lebih cape karna kaga ada kelarnye, trus juga lama-lama bosen kan. Akhirnye pas anak udeh mulai sekola mutusin buat buka usaha kecil-kecilan.
Êlu bêlon tuman naèk angkutan umum? Jangan kuwatir dulu, apèlagi ngêbayangin hal nyang kagak nyênêngin bakal têrjadi wayah naèk kêndarèan umum. Angkutan umum ntu aman, asalkan êlu ngêtauin carè amè mulè numanin diri. Êlu pêrlu mahamin rutê pêrjalanan dari rumèh mênuju têmpat tujuan êlu pêranti ngêgampangin pêrjalanan. Jangan sêgên buat nanyè kêpadè têmên atau orang di lingkungan sêkitar têntang rutê pêrjalanan buat sampè kê têmpat tujuan êlu karna tumannyè orang sêkitar lêbih tau banyak têntang transportasi umum nyang gampang dijangkau. Sêlanjutnyè, pênting buat milih moda angkutan umum nyang èpisièn. Kalo jarak nyang êlu têmpuh dêkêt, tumanin diri buat naèk ojek dibandingin dêngan naèk mètromini atau angkot nyang kadang kudu ngitêrin jalanan nyang lêbih jauh buat sampè kê têmpat tujuan. Lalu, êlu jugè pêrtimbangin èstimasi waktu nyang dipêrluin. Têrakhir, pêrtimbangin kêamanan amè kênyamanan dalêm milih kêndarèan umum pêranti ngêminimalisasi têrjadinyè hal nyang kagak dipèngènin.
Pertama kali aye punya laptop tuh pas aye SMP, pas itu kan juga belom zaman banget tuh belajar pake laptop. Nah, waktu aye SMP juga proses belajarnye kaga kaya sekarang nyang mesti punya laptop. Dulu tuh aye punya biar keren aja tapi kaga tau juga fungsinye. Laptop pertama aye tuh kaga aye gunain maksimal sih sebenernya, karna kaga ada juga jaringan internet. Mau ngetik juga ngetik apaan karna tugas-tugas juga masih ditulis pake tangan. Hasilnye tuh laptop awet dah karna jarang dipake. Tapi aye akuin tuh laptop bandel, karna dia bisa berfungsi ampe aye kuliah. Kebanyang kan berapa lama bertahan. Udah gitu juga ampe nemenin aye skripsi ampe lulus.
Tari cokèk mêrupakan salèh atu tarian tradisional Bêtawi. Tari cokèk bêrmulè padè sêkitar awal abad ke-19 nyang dibawè parè pêdagang dari Tiongkok barêngan amè Tan Sio Kèk nyang sêring nyêlênggarèin pèsta di rumèhnyè. Wayah pèsta ntu digêlar, diè ngasih pêrmaènan khas dari Tiongkok dêngan ngêgunèin instrumen rêbab duè dawèi nyang dipaduin amè alat-alat musik tradisional khas Bêtawi. Bêrbagè iringan musik ntu ngasilin iramè nyang ngêjè parè tamu undangan milu nandak. Dari sonolah kêciptè sêbuah tari cokèk nyang diciptèin olèh Tan Sio Kèk. Namè 'cokek' jugè diambil dari katè 'cukin' nyang artinyè sêlèndang. Sêbêlon tari cokèk mulè dikênal amè sêbutan 'cokek', mulènyè nandakan êni lêbih dikênal dêngan namè tari sipatmo nyang dipèntasin wayah upacarè adat di wihara atau kêlêntèng.
Setelah mulai bekerja di industri televisi, aye bisa menarik kesimpulan jika ucapan tersebut kagak sepenuhnye salah. Kagak seperti orang kebanyakan, jam kerja sana bisa dibilang antimainstream. Jika para pekerja biasanye pulang kerja jam 17:00, aye justru sebaliknye. Aye masuk kantor jam 17:00, dan bekerja hingga sekitar jam 01.30 dini hari. Jam kerja yang membuat aye disebut mirip seperti Batman karena beraktivitas justru pada malam hari. Meski punya sebutan Batman, aye cukup sadar diri jika penampilan aye jauh dari karakter Bruce Wayne yang tersohor itu. Jam kerja ntu juga terkadang menyulitkan aye untuk bisa bersosialisasi di lingkungan indekos maupun teman-teman di luar kantor. Pasalnye ketika mereka bekerja, aye sedang malas-malasan di indekos. Sebaliknye, ketika mereka punya waktu luang, aye sedang sibuk-sibuknye bekerja.
Ada orang yang di jaman kopit itu kena efek dikeluarin dari perusahaan. Itu gara-gara perusahaan juga banyak yang mulai bangkrut, jad ngurangin pegawenya. Orang-orang yang dikeluarin perusahaan itu punya akal macem-macem biar tetep idup. Ada yang dagang, ada yang pulang kampung dulu, ada juga yang make keahliannya buat cari kerja lewat internet. Ada orang yang ahli disen, jia buka jasa disen.lewat onlen. Kagak lama, banyak orang yang make jasanya. Lantaran kagak bisa nyenggupin permintaan yang numpuk bejibun, jia jadi butuh orang lagi buat ngebantuin gaweannya. Empel-empel jia ngejalanin itu, lama-lama makin nambah pegawe, jia jadi buka kantor sendiri dari rumahnya. Jia manfaatin tempat yang ngepas buat jadi rumah sekaligus kantor.
Waktu kecil tuh aye suka maen disekitar mesjid, suka gedeg ame panjaganye nyang gabeh kite maen di sono. Dulu kite mikir alesannye pasti karna pelit aje jadi kaga dibolehin tuh. Pas gede teryata suara berisik kite tuh ganggu banget orang nyang sholat biar jadi khusyuk. Berasa juga tuh gedegnye, nah dari situ juga oeran orang tua harus ambil bagian. Soalnye, kalo kaga kaya gitu anak kecil mah kaga bakal paham letak kesalahannye di mana. Jadi, ngajak anak kecil ke masjid tuh bagus, cuma jangan sampe kite ngerugiin orang laen. Nah, sebelom ke masjid, kite mesti ajarin anak buat kaga rese trus kaga lari-larian tuh di mesjid.
Pak Jordan merupakan pebisnis yang terinspirasi dari keluarganye ntu sendiri. Die menyadari bahwa saudaranye ntu bisa sukses dalam usaha mebel dan furniture. Akhirnye, Pak Jordan juga memutuskan untuk memulai berbisnis, tapi secara online di Shopee. Jualan online yang laku setiap hari tidaklah langsung tercapai, Pak Jordan mulanye melihat istri dan saudaranye seringkali membeli produk fashion online dengan sistem patungan. Hal itulah yang membuatnye tergerak untuk menjual produk terkait kebutuhan wanita, ya ntu fashion. Alasannye berjualan produk fashion bukan hanya karena istri dan saudaranye, tapi juga karena menurutnye, produk fashion kagak bakal pernah kehabisan model. Pak Jordan menjahit produknye ntu sendiri ke konveksi, dan mendapat pesanan yang menguntungkan. Lama kelamaan, dengan menggunakan fitur-fitur Shopee, jualannye pun mencapai 3.000 orderan per harinye. Bahkan, udeh bejibun orang yang jualan online tanpa modal dengan menjadi reseller dari toko @PakaianOnline di Shopee. Kite dapat cek online shop tersebut dan jadikan perjalanan bisnis Pak Jordan sebagai inspirasi.
Sejak tahun 1920-an, latihan tari klasik ntu dimasukkannye ke dalam mata pelajaran Taman Siswa Yogyakarta, dan dalam perkumpulan tari atau karawitan Kridha Beksa Wirama. Setelah Indonesia merdeka, tari ntu kemudian juga diajarkannye di akademi-akademi seni tari, dan karawitan pemerintah, baik di Surakarta maupun di Yogyakarta. Penyajian tari ntu dicirikannye dengan empat penari melakukan gerak gemulai yang menggambarkannye kesopanan, kehalusan budi, dan kelemahlembutan. Serimpi dianggap mempunyai kemiripan posisi sosial dengan tari Pakarena dari Makassar, ya ntu dilihat dari segi kelembutan gerak para penari dan sebagai tarian keraton. Sejak dari zaman kuno, tari Serimpi sudah memiliki kedudukan yang istimewa di keraton-keraton Jawa dan kagak dapat disamakannye dengan tari pentas yang lain karena sifatnye yang sakral. Dahulu tari ntu hanya boleh dipentaskannye oleh orang-orang yang dipilih keraton. Serimpi memiliki tingkat kesakralan yang sama dengan pusaka atau benda-benda yang melambangkan kekuasaan raja, meskipun sifatnye kagak sesakral tari Bedhaya. Dalam pementasannye, tari tersebut tidak selalu memerlukan sesajen seperti halnye tari Bedhaya, melainkan hanya pada waktu-waktu tertentu saja. Adapun iringan musik untuk tari Srimpi adalah mengutamakannye paduan suara gabungan, ya ntu saat menyanyikannye lagu tembang-tembang Jawa. Serimpi telah banyak mengalami perkembangan dari masa ke masa, salah satu di antaranya adalah durasi waktu pementasan. Tarian itu kini dikembangkan menjadi beberapa varian baru dengan durasi pertunjukan yang semakin singkat. Sebagai contoh, Serimpi Anglirmendhung diubah menjadi 11 menit dan juga Serimpi Gondokusumo diubah menjadi 15 menit, yang awal penyajiannya keduanya berdurasi kurang lebih 60 menit.
Elu pernah nonton sneak preview di bioskop? Nah pas taon 2021-an aye nonton sneak preview “The Box”-nya Chanyeol EXO. Pas masuk ke studio tempat “The Box” diputer, aye kaget karena rame bener yang nonton. Padahal aye sengaja milih nonton yang sneak preview karena nyangkanya bakalan dikit yang nonton. Masalahnye entu jamannye pandemi, jadinye biar meminimalisasi kemungkinan nonton di kerumunan gitu. Lagian kan tiap bangku penonton cuma diselang-seling satu bangku kosong doang. Tapi nyatanye nih studio rame bener walaupun tetep sesuai protokol. Yah wajar aje sih ye, entu studio muternye film Chanyeol EXO. Jadinye walaupun ini masih sneak preview, belom tayang reguler, udeh banyak yang mau nonton. Akhirnye aye pun tetep nonton di bangku aye yang diselang-selingin sama bangku kosong. Selama nontonin Chanyeol EXO, aye kagak bisa kagak denger orang yang cekikikan muji Chanyeol ganteng atau keren. Akhirnye aye pun cuma bisa pasrah karena ternyata yang nonton sneak preview “The Box”-nya Chanyeol EXO banyak bener, alias aye nonton sama banyak orang.
Elu tertarik buat lakuin olahraga ekstrem? Elu tau jenis olahraga ekstrem yang biasa dikate “Hang Gliding” kagak? Hang Gliding atau juga yang dikate Gantolle entu merupakan jenis olahraga ekstrem, yang dilakuinnye dengan cara gunain alat bantu, ya entu gantolle. Gantolle atau dikate sebagai layang gantung punya bentuk kayak kerangka pesawat dengan pilot yang naekinnye. Nah jenis olahraga ekstrem yang satu enih dilakuin dengan cara lompat dari atas bukit tinggi. Abis entu, mereka bisa terbang dan andelin hembusan angin. Tapi sayangnye, kagak semua orang bisa ikutin olahraga ekstrem satu enih soalnye cukup bahaya dan perlu nyiapin peralatan mahal. Udehlah berbahaya, kite kudu keluarin biaya mahal, kan sedih.
Pada zaman dahulu kala, berdiri sebuah kerajaan yang sangat besar yang bernama Prambanan. Rakyat Prambanan sangat damai dan makmur di bawah kepemimpinan raja yang bernama Prabu Baka. Kerajaan-kerajaan kecil di wilayah sekitar Prambanan juga sangat tunduk dan menghormati kepemimpinan Prabu Baka. Sementara ntu di lain tempat, ada satu kerajaan yang tak kalah besarnya dengan kerajaan Prambanan, ya ntu kerajaan Pengging. Kerajaan tersebut terkenal sangat arogan dan ingin selalu memperluas wilayah kekuasaanye. Bandung Bondowoso tinggal di Istana Kerajaan Prambanan, dia melihat seorang wanita yang sangat cantik jelita. Wanita tersebut adalah Roro Jonggrang, putri dari Prabu Baka. Saat melihat Roro Jonggrang, Bandung Bondowoso mulai jatuh hati. Dengan tanpa berpikir panjang lagi, Bandung Bondowoso langsung memanggil dan melamar Roro Jonggrang. Mendengar pertanyaan dari Bandung Bondowoso tersebut, Roro Jonggrang hanya terdiam dan kelihatan bingung. Sebenarnye die kagak demen sama Bandung Bondowoso, karena telah membunuh ayahnye yang sangat dicintainye. Tetapi di sisi lain, Roro Jonggrang merasa takut menolak lamaran Bandung Bondowoso. Akhirnye setelah berfikir sejenak, Roro Jonggrang pun menemukan satu cara supaya Bandung Bondowoso tidak jadi menikahinye untuk membuatkan die seribu candi, lalu Bandung Wonosobo mengiyakan, Roro jongrang cemas karna Bandung Wonosobo hampir berhasil, akhirnye Roro Jonggrang punye cara buat gagalin dengan membakar jerami membuat langit merah seperti sudah pagi hingga akhirnya para jin yang membantu buat candi pada kabur. Rencananye untuk menggagalkan berhasil, namun ketahuan oleh Bandung, oleh karena ntu Bandung marah sama Roro, mengutuk die menjadi arca yang keseribu. Berkat kesaktiannye ntu Roro Jonggrang berubah menjadi arca/patung. Wujud arca tersebut hingga kini dapat disaksikan di dalam kompleks candi Prambanan, dan nama candi tersebut dikenal dengan nama candi Roro Jonggrang. Sementara candi-candi yang berada di sekitarnye disebut dengan Candi Sewu atau Candi Seribu. Pesan moral dari Cerita Rakyat Jawa Tengah – Roro Jongrang dan Candi Prambanan adalah jangan memaksakannye kehendak kita kepada orang lain, hormati ape yang menjadi keinginan orang lain. Kita pun tidak akan suka jika dipaksa mengerjakan pekerjaan yang tidak kita sukai.
Jadwal nyang aye pilih pas banget, kelar nonton pelem tuh langsung buru-buru sholat magrib trus balik dah ke rumah. Pas di rumah aye dutanye tuh ama mpok aye dari mana, aye bilang abis nonton pelem thor. Kebeneran mpok tuh juga demen banget nonton pelem ntu, semua pelem marvel tuh dia ikutin dan tonton. Besoknye si mpok minta aye temenin die, pan aye bingung ya tumben banget dia minta temenin biasanye ama pacarnya tuh. Usut punya usut teryata dia berantem ama pacarnye, trus aye deh ketiban pulung. Jadwal nyang kite pilih tuh malem karna pan nungguin mpok balik kerja dulu, mana disuruh jemput die di kantinye lagi. Kalo kaga dibayarin ama dibeliin makan si aye ogah dah, ini ada imbalannye aja aye jadi mengorbankan waktu aye nyang berharga buat rebaan.
Nah, mesin cuci juga ada 2 macemnye, ada mesin cuci 2 tabung ada juga mesin cuci nyang 1 tabung. Nah nyang sstu tabung lebih praktis lagi tuh karna tinggal masupin baju kotor ama deterjen trus kite tinggal tungguin tau-tau udeh bersih aja. Pas aye perhatiin tuh mesin cuci permukaan dalemnye guh gradagan gitu, mungkin gmfungsinye biar pakean bersih kaya dikucek kali ya. Trus bawahnye tuh kaya ada sikat penggiling. Kite juga kalo mau naro deterjen udeh disediain tempat deterjennya. Selang bust aernya juga udah ada trus disediain juga. Tinggal kite aja ikutin petunjuknye. Kalo mau barang awet kite tetep harus perhatiin pemakaiannye supaya ya dipakenya kaga ada gangguan gitu.
Tari mêrak adalah salèh atu nandakan tradisional nyang bêrasal dari Jawa Barat. Bêrikut êni gêrakan-gêrakan tari mêrak. Pêrtamè, kaki digêrakin kayak lagi ngais tanèh sêmbari godègin kêpalè kayak mêrak. Posisi lêngên adè di samping awak dan jari mègang sêlèndang. Bêbêrapè kali lêngên diayunin kê dêpan amè bêlakang. Sêlanjutnyè, pundak digerakin kê dêpan amè bêlakang. Posisi awaknyè jongkok dan kêduè lêngên ditaro di bagian atas. Têrus, gêrakin awak kê dêpan amè bêlakang sêmbari mêratiin tèmpo lagu. Sêlanjutnyè, sêlèndang dirêntangin sêmbari ngangkat keduè tumit dan bêjalan duè lèngkah kaki. Masing dalêm posisi tadi, angkat lêngên kanan kê atas, sêdêngkên lêngên kiri dilurusin kê bawèh, lakuin gantian.
Elu tau ape aje tentang lagu daerah? Katenye, lagu daerah entu adalah jenis lagu yang ide penciptaannye berasal dari budaya dan adat istiadat dari suatu daerah tertentu. Dari yang aye baca, di dalem entu lagu, ade suatu makna atau pesan buat masyarakat serta suasana atau keadaan masyarakat setempatnye dan bahasa yang digunain entu bahasa daerah setempatnye. Katenye sih, lagu daerah entu salah satu wujud dari karya seni yang jadi bagian kebudayaan yang dikenal oleh masyarakat. Ade yang bilang kalo lagu daerah entu lagu yang asalnye dari suatu daerah jadi beken dan banyak dinyanyiin sama rakyat entu daerah ataupun rakyat laennye. Lagu daerah Indonesia kagak cuma alunan musik yang enak buat didengar doang, tapi juga ade fungsi antara lain buat upacara adat, pengiring pertunjukan, pengiring permainan tradisional dan media komunikasi. Nah entu die tentang lagu daerah.